**ΔΙΚΗΓΟΡΙΚΟΣ ΣΥΛΛΟΓΟΣ ΠΕΙΡΑΙΑ - ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**ΑΝΑΛΥΤΙΚΕΣ ΟΔΗΓΙΕΣ ΓΙΑ ΤΗ ΔΙΑΔΙΚΑΣΙΑ ΑΠΟΚΤΗΣΗΣ ΚΑΙ ΕΝΕΡΓΟΠΟΙΗΣΗΣ ΤΩΝ ΚΑΡΤΩΝ ΑΠΕΡΙΟΡΙΣΤΩΝ ΔΙΑΔΡΟΜΩΝ ΟΑΣΑ ΜΕ ΕΚΠΤΩΣΗ 2023-2024**

**Α. Απόκτηση των Καρτών Απεριορίστων Διαδρομών ΟΑΣΑ**

**Ι) Όσες-όσοι συνάδελφοι έχουμε ήδη προσωποποιημένη κάρτα ΟΑΣΑ «ATH.ENA Card»**

**1.** Συνδεόμαστε στο Portal της Ολομέλειας (https://olomeleia.gr/) και στο κεντρικό μενού, επιλέγουμε «ΑΙΤΗΣΕΙΣ → ΑΙΤΗΣΗ ΕΚΔΟΣΗΣ ΚΑΡΤΑΣ ΑΠΕΡΙΟΡΙΣΤΩΝ ΔΙΑΔΡΟΜΩΝ».

**2.** Καταχωρούμε τον ΔΕΚΑΕΞΑΨΗΦΙΟ αριθμό της προσωποποιημένης κάρτας.

**3.** Επιλέγουμε «ΕΤΗΣΙΑ» ή «ΕΞΑΜΗΝΙΑΙΑ» ΚΑΡΤΑ, «ΚΑΝΟΝΙΚΗ» ή «ΜΕ ΑΕΡΟΔΡΟΜΙΟ».

**4.** Επιλέγουμε «ΠΛΗΡΩΜΗ».

**5.** Επιλέγουμε «ΕΚΤΥΠΩΣΗ ΑΠΟΔΕΙΞΗΣ ΕΙΣΠΡΑΞΗΣ (υπέρ τρίτου)».

**ΙΙ) Όσες-όσοι συνάδελφοι δεν έχουμε προσωποποιημένη κάρτα ΟΑΣΑ «ATH.ENA Card»,** πριν να προχωρήσουμε στην ανωτέρω διαδικασία μέσω του Portal της Ολομέλειας, ακολουθούμε μία από τις παρακάτω επιλογές:

**1η επιλογή: Διαδικασία έκδοσης με ηλεκτρονική καταχώριση των προσωπικών στοιχείων για τη δημιουργία Κωδικού QR**

**1.** Εισερχόμαστε στο [**https://www.athenacard.gr/QR\_request.dev**](https://www.athenacard.gr/QR_request.dev)

**2.** Συμπληρώνουμε τα υποχρεωτικά στοιχεία σύμφωνα με τις οδηγίες της ιστοσελίδας, εισάγοντας και (8-ψήφιο) PIN της επιλογής μας, για την παραλαβή της κάρτας από εκδοτήριο.

**3.** Επιλέγουμε «Δημιουργία Κωδικού QR» και εκτυπώνουμε το σχετικό αποδεικτικό.

**4.** Προσκομίζουμε σε εκδοτήριο του Ομίλου ΟΑΣΑ (ΟΣΥ: [**https://www.osy.gr/χρήσιμεςπληροφορίες/εκδοτήρια-οσυ-αε/**](https://www.osy.gr/%CF%87%CF%81%CE%AE%CF%83%CE%B9%CE%BC%CE%B5%CF%82%CF%80%CE%BB%CE%B7%CF%81%CE%BF%CF%86%CE%BF%CF%81%CE%AF%CE%B5%CF%82/%CE%B5%CE%BA%CE%B4%CE%BF%CF%84%CE%AE%CF%81%CE%B9%CE%B1-%CE%BF%CF%83%CF%85-%CE%B1%CE%B5/)**,** ΣΤΑΣΥ: **[https://stasy.gr/εισιτήρια-κάρτες/ωράριο-λειτουργίαςεκδοτηρίων/](https://stasy.gr/%CE%B5%CE%B9%CF%83%CE%B9%CF%84%CE%AE%CF%81%CE%B9%CE%B1-%CE%BA%CE%AC%CF%81%CF%84%CE%B5%CF%82/%CF%89%CF%81%CE%AC%CF%81%CE%B9%CE%BF-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1%CF%82%CE%B5%CE%BA%CE%B4%CE%BF%CF%84%CE%B7%CF%81%CE%AF%CF%89%CE%BD/)):**

**α)** το ανωτέρω αποδεικτικό με τον Κωδικό QR, και

**β)** μια εκτυπωμένη προσωπική φωτογραφία (ή βγάζουμε επί τόπου μέσω της κάμερας που διαθέτει το Τμήμα Έκδοσης Καρτών).

**2η επιλογή**: **Διαδικασία έκδοσης απευθείας σε εκδοτήριο του Ομίλου ΟΑΣΑ (ΟΑΣΑ-ΟΣΥ-ΣΤΑΣΥ) με συσκευή έκδοσης καρτών**

**1.** Προσκομίζουμε σε εκδοτήριο του Ομίλου ΟΑΣΑ (ΟΣΥ: https://www.osy.gr/χρήσιμεςπληροφορίες/εκδοτήρια-οσυ-αε/, ΣΤΑΣΥ: [**https://stasy.gr/εισιτήρια-κάρτες/ωράριο-λειτουργίαςεκδοτηρίων/**](https://stasy.gr/%CE%B5%CE%B9%CF%83%CE%B9%CF%84%CE%AE%CF%81%CE%B9%CE%B1-%CE%BA%CE%AC%CF%81%CF%84%CE%B5%CF%82/%CF%89%CF%81%CE%AC%CF%81%CE%B9%CE%BF-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1%CF%82%CE%B5%CE%BA%CE%B4%CE%BF%CF%84%CE%B7%CF%81%CE%AF%CF%89%CE%BD/)):

**α)** αστυνομική ταυτότητα,

**β)** έγγραφο (έντυπο ή ηλεκτρονικό) που προσδιορίζει τον ΑΜΚΑ (εκτυπώνεται μέσω του http://www.amka.gr/), και

**γ)** μια εκτυπωμένη προσωπική φωτογραφία (ή βγάζουμε επί τόπου μέσω της κάμερας που διαθέτει το Τμήμα Έκδοσης Καρτών).

**2.** Εισάγουμε (8-ψήφιο) PIN της επιλογής μας.

Ακολούθως συνδεόμαστε στο https://olomeleia.gr/ και ακολουθούμε την ανωτέρω αναφερόμενη διαδικασία (υπό Ι) για όσες-όσους έχουν ήδη προσωποποιημένη κάρτα ΟΑΣΑ.

**Β. Ενεργοποίηση των Καρτών Απεριορίστων Διαδρομών ΟΑΣΑ**

Η ενεργοποίηση των καρτών γίνεται **μετά από φόρτιση του κομίστρου** σε οποιοδήποτε Αυτόματο Μηχάνημα Έκδοσης Καρτών (ΑΜΕΚ) του ΟΑΣΑ, ως εξής:

**1.** Επιλέγουμε «Ελληνική Σημαία» (για ελληνικά).

**2.** Επιλέγουμε «Επιδότηση».

**3.** Τοποθετούμε την κάρτα στη θήκη κάτω αριστερά.

**4.** Πατάμε «ΟΚ».

**5.** Ξεκινάει η διαδικασία φόρτισης, εκδίδεται πρώτα η απόδειξη και μετά φορτίζεται η κάρτα.

**6.** Αφαιρούμε την κάρτα όταν το μηχάνημα ενημερώσει για την ολοκλήρωση της διαδικασίας.

**Γ. Έναρξη ισχύος του κομίστρου των Καρτών Απεριορίστων Διαδρομών ΟΑΣΑ**

Η έναρξη ισχύος του κομίστρου με το οποίο έχει φορτιστεί η ηλεκτρονική κάρτα «ATH.ENA Card» πραγματοποιείται τη στιγμή της ενεργοποίησης (πρώτης χρήσης) του συγκεκριμένου κομίστρου από τον κάτοχο της κάρτας στις αντίστοιχες συσκευές επικύρωσης.

\*\*\*

**Σημειώσεις:**

**1.** Οι προσωποποιημένες ηλεκτρονικές κάρτες «ATH.ENA Card» **(χωρίς αεροδρόμιο)**: α) Ισχύουν σε όλα τα μέσα αρμοδιότητας ΟΑΣΑ: Λεωφορεία, Τρόλεϊ, Τραμ, Ηλεκτρικό Σιδηρόδρομο, Μετρό (μέχρι Κορωπί) και επιπλέον στην ΤΡΑΙΝΟΣΕ (στο τμήμα του Προαστιακού Μαγούλα-Πειραιάς-Κορωπί).

β) Δεν ισχύουν στις λεωφορειακές γραμμές EXPRESS του Αεροδρομίου, στη λεωφορειακή γραμμή Χ80 και στο Μετρό στο τμήμα Κορωπί-Αεροδρόμιο.

**2.** Οι προσωποποιημένες ηλεκτρονικές κάρτες «ATH.ENA Card» **(με αεροδρόμιο):**

α) Ισχύουν σε όλα τα μέσα αρμοδιότητας ΟΑΣΑ: Λεωφορεία (και στις λεωφορειακές γραμμές EXPRESS του Αεροδρομίου), Τρόλεϊ, Τραμ, Ηλεκτρικό Σιδηρόδρομο, Μετρό έως το Αεροδρόμιο και επιπλέον στην ΤΡΑΙΝΟΣΕ (στο τμήμα του Προαστιακού Μαγούλα-Πειραιάς-Αεροδρόμιο).

β) Δεν ισχύουν στη λεωφορειακή γραμμή Χ80.

**3.** Ο κάτοχος ηλεκτρονικής κάρτας «ATH.ENA Card» πρέπει να τη φέρει κατά τις μετακινήσεις του με τα ΜΜΜ και να την επικυρώνει στις ειδικές συσκευές επικύρωσης.

**4.** Σε περίπτωση **απώλειας**, η ηλεκτρονική κάρτα «ATH.ENA Card» μπορεί να αντικατασταθεί, μεταφέροντας το υπόλοιπό της σε νέα με την προσκόμιση των απαραίτητων δικαιολογητικών, όπως βεβαίωση του φορέα παροχής όπου ανήκει ο κάτοχος, τον ΑΜΚΑ και το PIN (8-ψήφιο) της απολεσθείσας κάρτας, και καταβάλλοντας δύο (2) ευρώ για την αντικατάστασή της.